xml version="1.0" encoding="UTF-8"?


Úradný vestník C 9/2020


| | | |
| --- | --- | --- |
| | | ISSN 1977-1037 |
| Úradný vestník Európskej únie | | C 9 |
| European flag | | |
| Slovenské vydanie | Informácie a oznámenia | Ročník 63 13. januára 2020 |

---

| | | |
| --- | --- | --- |
| Obsah | | Strana |
| | IV   Informácie | |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE | |
| | Európsky parlament | |
| 2020/C 9/01 | [Príspevok prijatý na LXII. zasadnutí Konferencie výborov pre európske záležitosti — Helsinki 1. – 3. decembra 2019](http://publications.europa.eu/resource/uriserv/OJ.C_.2020.009.01.0001.01.SLK.xhtml) | [1](#C_2020009SK.01000101.doc) |

---

| | |
| --- | --- |
| SK | |

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Európsky parlament

| | | | |
| --- | --- | --- | --- |
| 13.1.2020 | SK | Úradný vestník Európskej únie | C 9/1 |

---

Príspevok prijatý na LXII. zasadnutí Konferencie výborov pre európske záležitosti

Helsinki 1. – 3. decembra 2019

(2020/C 9/01)

Vymenovanie a pracovný program Komisie pod vedením von der Leyenovej

| | | |
| --- | --- | --- |
| | (1) | Konferencia výborov pre európske záležitosti (COSAC) blahoželá predsedníčke Ursule von der Leyenovej a členom kolégia k vymenovaniu novej Európskej komisie. COSAC sa domnieva, že politické usmernenia predsedníčky von der Leyenovej obsahujú komplexný a vyvážený program pre budúcnosť. COSAC poznamenáva, že mnohé body programu sú naliehavé, a členské parlamenty Konferencie výborov pre európske záležitosti s radosťou očakávajú, že v blízkej budúcnosti začnú konštruktívnu kontrolu konkrétnych návrhov Komisie. |

Konferencia o budúcnosti Európy

| | | |
| --- | --- | --- |
| | (2) | Pokiaľ ide o Konferenciu o budúcnosti Európy, COSAC poznamenáva, že Európsky parlament aj národné parlamenty sa – ako demokratický základ Európskej únie a vzhľadom na svoje príslušné inštitucionálne právomoci – musia do nej v plnej miere zapojiť. COSAC konštatuje, že Európsky parlament a národné parlamenty ešte stále musia sformulovať svoje pozície, ale že všetky tieto parlamenty očakávajú, že budú pri vymedzovaní cieľov Konferencie o budúcnosti Európy a pri jej organizovaní a realizácii zohrávať určitú úlohu. |

| | | |
| --- | --- | --- |
| | (3) | COSAC očakáva, že Európsky parlament a všetky národné parlamenty v EÚ majú dostatočný počet zástupcov s plnými právami účasti na Konferencii o budúcnosti Európy vrátane práva predkladať návrhy. |

Viacročný finančný rámec

| | | |
| --- | --- | --- |
| | (4) | COSAC vyzýva na včasné a uspokojivé schválenie viacročného finančného rámca (VFR) na roky 2021 – 2027, pričom pripomína, že jeho neskoré prijatie znamená oneskorené vykonávanie strategických cieľov Európskej únie. Kritické politické výzvy, ako je zmena klímy a migrácia, si vyžadujú kolektívne a koordinované opatrenia, keďže žiadny členský štát ich nemôže riešiť sám. COSAC zdôrazňuje potrebu výrazného pokroku na zasadnutí Európskej rady v decembri 2019. |

| | | |
| --- | --- | --- |
| | (5) | COSAC poznamenáva, že všetky členské štáty majú podiel na strategických cieľoch Únie, ktorými sú konkurencieschopnosť, podpora inovácií, politika v oblasti klímy a biodiverzita. Konštruktívny prístup k VFR si vyžaduje, aby boli nominálne rozpočtové ciele všetkých členských štátov v rovnováhe s očakávanými prínosmi vzájomne dohodnutých investícií v budúcnosti. COSAC pripomína, že výdavky na poľnohospodárstvo a súdržnosť sú súčasťou týchto dohodnutých strategických cieľov, a vyzýva, aby sa venovala náležitá pozornosť jednotlivým súčastiam tejto politiky s cieľom zaistiť úrovne výdavkov, ktoré zabezpečia súdržnosť Únie vrátane jej najvzdialenejších regiónov. |

| | | |
| --- | --- | --- |
| | (6) | COSAC poznamenáva, že prijatie VFR zahŕňa dosiahnutie dohody o preskúmaní systému vlastných zdrojov EÚ. |

| | | |
| --- | --- | --- |
| | (7) | COSAC zdôrazňuje potrebu nových, objektívnych mechanizmov na ochranu finančných záujmov Únie, ak sú ohrozené nerešpektovaním právneho štátu alebo ak existuje systémové ohrozenie hodnôt zakotvených v článku 2 Zmluvy o Európskej únii. Nové mechanizmy by mali byť v súlade so zmluvami, vytvárať pridanú hodnotu a nezdvojovať existujúce dohody. COSAC zdôrazňuje, že Európska únia je spoločenstvo, v ktorom je pravidlom dialóg založený na vzájomnom rešpekte a sankcie sú len poslednou možnosťou v prípade, že dialóg a preventívne mechanizmy zlyhajú. |

Základné práva a právny štát

| | | |
| --- | --- | --- |
| | (8) | COSAC pripomína, že v roku 2019 si pripomíname desiate výročie Lisabonskej zmluvy, ako aj začiatku priameho právneho účinku Charty základných práv EÚ. Pripomínajúc, že Únia je založená na hodnotách úcty k ľudskej dôstojnosti, slobody, demokracie, rovnosti, právneho štátu a rešpektovania ľudských práv vrátane práv osôb patriacich k menšinám, COSAC opätovne potvrdzuje, že tieto hodnoty sú normatívnymi pre všetky politiky Európskej únie. Právny štát je podľa názoru konferencie COSAC základom legitímnosti EÚ v očiach jej občanov. COSAC oceňuje prácu Agentúry Európskej únie pre základné práva a schvaľuje silnú úlohu agentúry pri zabezpečovaní dodržiavania základných práv v rámci riadneho plnenia funkcií EÚ. |

| | | |
| --- | --- | --- |
| | (9) | COSAC poznamenáva, že zachovávanie hodnôt EÚ si vyžaduje neustálu pozornosť. COSAC sa domnieva, že vzhľadom na to, že všetky členské štáty sa prostredníctvom Zmluvy o Európskej únii zaviazali dodržiavať zásady právneho štátu, všetky by mali akceptovať transparentné a nestranné monitorovanie a partnerské skúmanie stavu právneho štátu v členských štátoch. Toto monitorovanie sa už uplatňuje na kandidátske krajiny. COSAC potvrdzuje, že ak nedostatky v oblasti právneho štátu ohrozujú fungovanie jednotného trhu alebo vykonávanie európskych politík, Únia a jej členské štáty majú oprávnené dôvody na znepokojenie a na prijatie vhodných opatrení. |

Úspešná stratégia pre Európu v oblasti klímy

| | | |
| --- | --- | --- |
| | (10) | COSAC berie na vedomie závery medziparlamentnej konferencie o zmene klímy, ktorá sa konala 6. – 7. októbra 2019 v Helsinkách a na ktorej sa opätovne zdôraznil záväzok EÚ plniť ciele Parížskej dohody a vyzdvihla sa naliehavosť výzvy v oblasti klímy. COSAC so znepokojením berie na vedomie závery osobitnej správy Medzivládneho panelu o zmene klímy (IPCC) č. 15, v ktorých sa uvádza, že globálne otepľovanie sa musí obmedziť na úroveň 1,5 °C, aby sa zabránilo nezvratným škodám na životnom prostredí. COSAC konštatuje, že aktívna politika v oblasti klímy bude životne dôležitá pre budúcu konkurencieschopnosť priemyslu Únie a jej schopnosť zachovať sociálnu a regionálnu súdržnosť počas nevyhnutného prispôsobenia hospodárskych modelov Európy. COSAC poznamenáva, že vykonávanie takejto politiky v oblasti klímy si vyžaduje značné investície v celej Únii a primerané opatrenia na zmiernenie možných ťažkostí spôsobených prechodom na inteligentný hospodársky model v oblasti klímy. |

| | | |
| --- | --- | --- |
| | (11) | COSAC vyzýva Európsku komisiu a Európsku radu, aby zachovali etablovanú úlohu EÚ ako priekopníka v politike v oblasti klímy tým, že bude naďalej zohrávať vedúcu úlohu, a aby zvýšili ambície EÚ v globálnej politike v oblasti klímy. COSAC s uspokojením berie na vedomie záväzok Európskej rady týkajúci sa klimatickej neutrality, ktorý by sa podľa názoru konferencie COSAC mal posilniť tým, že sa stanoví cieľ dosiahnuť to do roku 2050. |

| | | |
| --- | --- | --- |
| | (12) | COSAC navrhuje, aby Európska komisia preskúmala možnosť využiť mechanizmus európskeho semestra ako nástroj na podporu účinného vykonávania cieľov v oblasti klímy, ako aj cieľov udržateľného rozvoja v rámci Agendy 2030 Organizácie Spojených národov. |

| | | |
| --- | --- | --- |
| | (13) | COSAC vyjadruje poľutovanie nad rozhodnutím Spojených štátov odstúpiť od parížskych dohôd o zmene klímy a vyzýva Komisiu a Radu, aby podnikli potrebné kroky na zabezpečenie rovnakých podmienok pre európske podniky a zároveň zachovali ambicióznu európsku politiku v oblasti klímy. |

Budúci vzťah Európskej únie so Spojeným kráľovstvom

| | | |
| --- | --- | --- |
| | (14) | COSAC berie s poľutovaním na vedomie, že v blízkej budúcnosti Spojené kráľovstvo opustí Európsku úniu, a skutočnosť, že nemáme istotu, či dôjde k riadnemu vystúpeniu Spojeného kráľovstva z EÚ na základe vzájomne dohodnutých podmienok. COSAC dúfa, že Spojené kráľovstvo bude po voľbách v tomto mesiaci v konečnom dôsledku schopné zaujať jednotné stanovisko, ktoré mu umožní napredovať. COSAC so znepokojením konštatuje, že prechodné obdobie po dni vystúpenia Spojeného kráľovstva z EÚ, na ktorom sa dohodli Európska komisia a vláda Spojeného kráľovstva, ponecháva málo času na rokovania o budúcich vzťahoch medzi EÚ a Spojeným kráľovstvom. COSAC vyzýva všetky strany, aby konali s maximálnou účinnosťou a dobrou vôľou. COSAC je naďalej odhodlaná podporovať čo najužšie budúce vzťahy medzi Spojeným kráľovstvom a EÚ, ktoré sú zlučiteľné tak s integritou Únie, ako aj so záujmami oboch strán. |

---